OpenLLM-France/wikimedia huggingface dataset:
# Llista de classes d'animals

La següent és una llista de classes de cada embrancament del regne Animalia.

## Acanthocephala

* Archiacanthocephala
* Eoacanthocephala
* Palaeacanthocephala

## Acoelomorpha

* Acoela
* Nemertodermatida

## Annelida

* Archiannelida
* Clitellata
* Myzostomida
* Polychaeta

## Arthropoda
### Chelicerata (subembrancament d'Arthropoda)

* Arachnida
* Merostomata
* Pycnogonida

### Crustacea (subembrancament d'Arthropoda)

* Branchiopoda
* Cephalocarida
* Malacostraca
* Maxillopoda
* Ostracoda
* Remipedia

### Hexapoda (subembrancament d'Arthropoda)

* Entognatha
* Insecta

### Myriapoda (subembrancament d'Arthropoda)

* Chilopoda
* Diplopoda
* Pauropoda
* Symphyla

## Brachiopoda

* Craniforma
* Lingulata
* Rhynchonellata

## Bryozoa

* Gymnolaemata
* Phylactolaemata
* Stenolaemata

## Chaetognatha

* Archisagittoidea
* Sagittoidea

## Chordata
### Cephalochordata (subembrancament d'Chordata)

* Cephalochordata

### Urochordata (subembrancament d'Chordata)

* Appendicularia
* Ascidiacea
* Thaliacea

### Vertebrata (subembrancament de Chordata)
#### Agnatha (superclasse del subembrancament Vertebrata)

* Cephalaspidomorphi
* Myxini

#### Gnathostomata (superclasse del subembrancament Vertebrata)

* Amphibia
* Aves
* Chondrichthyes
* Mammalia
* Osteichthyes
* Reptilia
* Synapsida

## Cnidaria

* Anthozoa
* Cubozoa
* Hydrozoa
* Scyphozoa
* Polypodiozoa

## Ctenophora

* Tentaculata
* Nuda

## Cycliophora

* Eucycliophora

## Echinodermata
### Crinozoa (subembrancament d'Echinodermata)

* Crinoidea

### Asterozoa (subembrancament d'Echinodermata)

* Asteroidea
* Ophiuroidea
* Concentricycloidea

### Echinozoa (subembrancament d'Echinodermata)

* Echinoidea
* Holothuroidea

## Echiura

* Echiuroidea
* Heteromyota
* Xenopneusta

## Entoprocta

* Loxosomatida
* Pedicellinida
* Urnatellida

## Gastrotricha

* Macrodasyda
* Chaetonotida

## Gnathostomulida

* Filospermoidea
* Bursovaginoidea

## Hemichordata

* Enteropneusta
* Pterobranchia

## Kinorhyncha

* Cyclorhagida
* Homalorhagida

## Loricifera

* Loricifera

## Micrognathozoa

* Micrognathozoa

## Mollusca

* Aplacophora
* Bivalvia
* Cephalopoda
* Gastropoda
* Monoplacophora
* Polyplacophora
* Scaphopoda

## Nematoda

* Adenophorea
* Secernentea

## Nematomorpha

* Gordioidea
* Nectonematoida

## Nemertea

* Anopla
* Enopla

## Onychophora

* Onychophora

## Orthonectida

* Orthonectida

## Phoronida

* Phoronida

## Placozoa

* Trichoplacoidea

## Platyhelminthes

* Cestoda
* Monogenea
* Trematoda
* Turbellaria

## Porifera

* Calcarea
* Demospongiae
* Hexactinellida

## Priapulida

* Halicryptomorpha
* Priapulimorpha
* Seticoronaria

## Rhombozoa

* Dicyemida
* Heterocyemida

## Rotifera

* Bdelloidea
* Monogononta
* Seisonidea

## Sipuncula

* Phascolosomatidea
* Sipunculidea

## Tardigrada

* Eutardigrada
* Heterotardigrada

## Xenoturbellida

* Xenoturbellida
# Hipòloc de Tessàlia

Hipòloc (en llatí Hippolochus, en grec antic Ἱππόλοχος) fou un militar tessali que va dirigir un cos de cavalleria al servei de Ptolemeu IV Filopàtor (222-205 aC).
Amb aquest cos va desertar al camp d'Antíoc III el Gran durant la guerra de Síria l'any 218 aC. Antíoc el va enviar junt amb Cerees, que havia desertat al mateix temps, per defensar la província de Samària. Després se'l menciona com a comandant dels mercenaris grecs al servei d'Antíoc a la batalla de Ràfia entre Ptolemeu i Antíoc el Gran l'any 217 aC, segons diu Polibi.

## Referències

* ↑ 2.Hippolochus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 489
# Shorapur

Shorapur és una vila al districte de Yadgir en l'estat indi de Karnataka.

## Història

Shorapur (Surapur) fou també el nom d'un antic estat tributari protegit, un samasthan tributari del nizam de Hyderabad a la cantonada sud-oest del territori del nizam. Limitava al nord amb territori del principat, i al sud amb el riu Kistna que el separava del doab de Raichur. La capital era Shorapur.
L'estat es va fundar al segle XIII per un cap bedar, una raça adivasi nombrosa aleshores a Karnataka i al sud de Maharashtra. Els sobirans portaven el títol de naiks o nayaks. Inicialment els bedars eren saquejadors però amb el temps van adquirir poder i van servir al sultà de Bijapur i al de Golconda, i en la lluita dels marathes contra Aurangzeb van ajudar els primers. Rarament mataven i no feien petits robatoris; el seu codi moral era alt i mai violaven un compromís, però eren analfabets.
Pel tractat de 1800 entre Hyderabad i Gran Bretanya, aquesta s'obligava a donar suport a les reclamacions justes del nizam sobre Shorapur. El 1823 el govern britànic va renunciar al tribut que li havia de pagar Shorapur i que fins al 1818 va estar pagant al peshwa maratha del que els britànics ocupaven el lloc jurídic, a canvi que el raja renunciés a certs drets de duana en relació amb alguns districtes britànics veïns. El 1828 es va iniciar a Shorapur una lluita per la successió i l'estat va caure en retards en els seus pagaments al nizam i el 1841 la part de l'estat al sud del riu Kistna fou cedida al nizam en compensació del deute. El mateix any fou enviat a l'estat el capità Gressly per informar de la situació. El va succeir després el capità Meadows Taylor (1842) que de fet va exercir l'administració després d'una sèrie d'intrigues per la successió (zanana), querelles domèstiques i actes d'extravagància de membres de la família reial. Les millores introduïdes per Meadows Taylor es van notar aviat i va seguir una època de prosperitat i orde. Taylor va deixar un detall de la seva administració en l'obra "Story of my life". Meadow Taylor va sortir de l'estat el 1853 i els afers van començar a anar mal altre cop; les males relacions amb el nizam es van tornar a plantejar; el raja va donar suport a la revolta de 1857-1858, i al final del conflicte fou condemnat a deportació i es va suïcidar. L'estat fou confiscat. Pel tractat de 1860 l'estat fou cedit en plena sobirania al nizam

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
16° 31′ N, 76° 48′ E﻿ / ﻿16.517°N,76.800°E﻿ / 16.517; 76.800.
# Tord alatacat

El tord alatacat (Geokichla spiloptera) és un ocell de la família dels túrdids (Turdidae).

## Hàbitat i distribució

Habita boscos i selva de Sri Lanka.

## Referències

* ↑ «Tord alatacat». Cercaterm. TERMCAT, Centre de Terminologia. Rev. 20/01/2022(català)
# Trygonorrhina fasciata

Trygonorrhina fasciata és un peix de la família dels rinobàtids i de l'ordre dels rajiformes.

## Morfologia

Pot arribar als 126 cm de llargària total i als 6.700 g de pes.

## Alimentació

Menja mol·luscs i altres invertebrats.

## Distribució geogràfica

Es troba a les costes d'Austràlia.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 «Trygonorrhina fasciata» (en anglès). FishBase. Froese, Rainer; Pauly, Daniel (editors).
* ↑ ZipCodeZoo.com (anglès)
* ↑ IUCN (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Ca l'Artau (Vilobí d'Onyar)

Ca l'Artau és una obra del municipi de Vilobí d'Onyar (Selva). Aquest mas apareix en un capbreu de 1338, tot i que l'edifici actual és del segle xviii. És un edifici que forma part de l'Inventari del Patrimoni Arquitectònic de Catalunya.

## Descripció

L'edifici actual de ca l'Artau data del segle xvii. És una casa de tres plantes, vessants a laterals i cornisa catalana. Hi ha dos portes d'accés, el portal principal de mig punt amb grans dovelles i, a l'esquerra, una porta quadrangular amb llinda monolítica. La resta d'obertures són quadrangulars amb llinda monolítica. Les del primer pis tenen motiu ornamental de fulla de roure i han estat reconvertides en portes que s'obren a tres balcons amb barana de ferro forjat. A la banda dreta del pis superior hi ha una galeria amb arcs de mig punt, tres a la part frontal i sis al lateral, amb barana de gelosia de rajol. L'edifici principal té adossades altres construccions que són ampliacions i dependències de treball fetes de maçoneria i de rajol. Al davant trobem una gran era circular pavimentada amb toves i voltada d'un mur perimetral de pedra i rajol.
Té una capella exempta que data de l'any 1901. El temple està dedicat al Sagrat Cor i és d'una sola nau, amb portalada d'arc apuntat, un ull de bou circular i campanar d'espadanya d'un sol ull, coronat per una creu de ferro. A la part superior de la façana trobem una inscripció pintada "CHRISTUS REINAT" i la data de 1910. El parament de rajol arrebossat es troba en força mal estat. L'edifici té adossat un garatge al costat esquerre.

## Referències

* 1 2 3 4 5 6 «Ca l'Artau». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 octubre 2014].
# Heterogeneïtat

«Heterogeneïtat» té aquests significats:
* Heterogeneïtat (ciència) és una substància composta de parts diverses o no similars.
* Una reacció heterogènia, una reacció que té lloc en la interfície de dues o més fases
* Una catàlisi heterogènia, una en la qual el catalitzador és en fase diferent de la del substrat
* Heterogeneïtat d'estudi, un concepte d'estadística
* Un tàxon heterogeni, un tàxon que conté gran varietat d'individus o subtàxons
* Heterogeneïtat genètica, múltiples orígens que causen la mateixa malaltia en individus diferents.
* Heterogeneïtat al·lèlica, diferents mutacions en el mateix locus que causen la mateixa malaltia.
* Heterogeneïtat en ecologia del paisatge.
* Computació heterogènia, sistemes electrònics que utilitzen una varietat de diferents tipus d'unitats de computació.
* Heterogeneïtat en economia

## Vegeu també

* Homogeneïtat (pàgina de desambiguació)
# Tiroïditis autoimmunitària

La tiroiditis autoimmunitària, és una malaltia crònica en la qual l'organisme interpreta la glàndula tiroides i els seus productes hormonals T3, T4 i TSH com a amenaces, produint, per tant, anticossos especials que s'adrecen a les cèl·lules de la tiroide, destruint-la així. Pot presentar-se amb hipotiroïdisme o hipertiroïdisme i amb o sense goll.

## Causes

L'autoimmunitat tiroidal és familiar. Es diu que la malaltia s'hereta com a tret dominant, ja que s'ha informat que fins a un cinquanta per cent dels familiars de primer grau de pacients amb algun tipus de tiroïditis autoimmunitària presenten anticossos tiroidals al sèrum.

## Categories

Els especialistes separen la tiroïditis autoimmunitària en dues categories clíniques.
* Si hi ha goll, s'entén com a tiroïditis de Hashimoto.
* Si la tiroide és atròfica, i no presenta goll, s'anomena tiroïditis atròfica.
La tiroïditis autoimmunitària també pot referir-se a la malaltia de Graves i a diverses altres formes de malalties de la tiroide.
Si els símptomes de la tiroïditis apareixen a les dones després del part, s'anomena tiroïditis postpart.

## Referències

* 1 2 3 4 5 Dayan, Dayan, Colin M; Dayan, Colin M.; Gilbert H. Daniels «Chronic Autoimmune Thyroiditis». The New England Journal of Medicine, 335, 2, 1996, pàg. 99–107. DOI: 10.1056/nejm199607113350206. PMID: 8649497.
# Trumbull (Connecticut)

Trumbull és un poble dels Estats Units a l'estat de Connecticut. Segons el cens del 2008 tenia 37.134 habitants.

## Demografia

Segons el cens del 2000, Trumbull tenia 34.243 habitants, 11.911 habitatges, i 9.707 famílies. La densitat de població era de 567,7 habitants/km².
Dels 11.911 habitatges en un 37,5% hi vivien nens de menys de 18 anys, en un 71,7% hi vivien parelles casades, en un 7,4% dones solteres, i en un 18,5% no eren unitats familiars. En el 16,2% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,17.
Per edats la població es repartia de la següent manera: un 26% tenia menys de 18 anys, un 5% entre 18 i 24, un 27,6% entre 25 i 44, un 24,1% de 45 a 60 i un 17,3% 65 anys o més.
L'edat mediana era de 40 anys. Per cada 100 dones de 18 o més anys hi havia 88,9 homes.
La renda mediana per habitatge era de 79.507 $ i la renda mediana per família de 88.290 $. Els homes tenien una renda mediana de 62.201 $ mentre que les dones 41.384 $. La renda per capita de la població era de 34.931 $. Aproximadament l'1,4% de les famílies i el 2,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Trumbull». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Trumbull». American Fact Finder. Oficina del Cens dels Estats Units, 12-01-2010.
# Ca l'Artigues (Av. Onze de Setembre)

Ca l'Artigues és una obra d'Olot (Garrotxa) protegida com a bé cultural d'interès local.

## Descripció

Casal aïllat, de planta rectangular amb una planta baixa, dos pisos i golfes. Té una teulada rectangular a dues aigües vers les façanes laterals. La part posterior dona a la fàbrica Artigues. La façana és pràcticament simètrica. Els murs estan arrebossats, excepte a les parts inferiors, i els emmarcaments de portes i balcons, recoberts de pedra. Són destacables els forjats, amb delicades composicions a base de volutes, de les baranes dels balcons i les reixes que hi ha a les dues portalades i a la finestra de la planta baixa. A un angle hi ha una petita fornícula amb una imatge coberta per un petit teulat a dos vessants. És molt remarcable el gran penell i parallamps situat al carener de la teulada de gran qualitat: és de ferro forjat i representa un gran estendard decorat amb motius vegetals i volutes.

### Sant Maurici

Talla de fusta situada a un angle de la casa. El Sant és representat amb vestit curt i botes fins als genolls, a les mans porta els seus atributs, l'espasa i la palma del martiri. Està situat dins una fornícula de rajols amb teulat a dues aigües sostingut per bigues de fusta. L'estat general de conservació de la talla és molt deficient.

## Història

Durant la segona meitat del segle xix a Olot continuen les vicissituds bèl·liques i polítiques; malgrat tot, a la comarca es va generar un fort nucli industrial que portaran a un creixement de la vila i una notable activitat artística. Culturalment cal remarcar l'aparició de periòdics importants com "El Deber", "El faro de la montaña" o "La aurora olotense"; També aparegué l'Escola pictòrica d'Olot, que suposà l'entroncament de l'art català amb els corrents europeus. És el moment dels grans projectes de la Plaça Clarà i del Passeig de Barcelona. La vila s'amplia pels sectors de l'Horta del Carme i Sant Roc i s'edifica en els carrers de Sant Rafael, Mulleres, al Firal i a la Plaça Palau.

## Referències

* 1 2 3 «Ca l'Artigues». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 setembre 2016].

## Vegeu també

* Can Grau (Olot)
# Hiperplà

Un hiperplà és un conjunt de punts d'un espai n-dimensional tals que les seves coordenades satisfan una equació lineal. Els hiperplans tenen algunes propietats algèbriques anàlogues a les dels plans en coordenades cartesianes.
Considerem primer un pla P de R$^3$ que passa pel punt a = (a1, a2, a3) i té p = (p1, p2, p3) diferent de (0, 0, 0) com a vector normal. Dir que el vector p és normal al pla P equival a dir que p és normal (ortogonal o perpendicular) a qualsevol recta del pla. Així, si x = (x1, x2, x3) és un punt arbitràri de P, llavors el vector x-a és ortogonal a p. Per tant, el producte escalar de p i x-a ha de ser 0, i p·(x-a) = 0.
# Tocro de Ballivián

El tocro de Ballivián (Odontophorus balliviani) és una espècie d'ocell de la família dels odontofòrids (Odontophoridae) que habita la selva humida dels Andes, al sud-est del Perú i l'oest i centre de Bolívia.

## Referències

* ↑ «Tocro de Ballivián». Cercaterm. TERMCAT, Centre de Terminologia. Rev. 11 octubre 2024(català)
# Trumon

Trumon o Tarumon fou un antic estat natiu de les Índies Orientals Neerlandeses a la subresidència de la Costa Occidental d'Atjeh, govern d'Atjeh, Sumatra. L'estat es va establir a l'inici del segle xix en el regnat d'Aladdin VI Djawhar Alam Syah bin Aladdin Muhammad Syah (1795-1815 i 1818-1824), sultà d'Aceh, quan un home anomenat Baba Bujang es va establir a la comarca i va acabar fundant l'estat nominalment sota dependència d'Atjeh. Va fer treballar les terres i el país va esdevenir pròsper. Bujang fou enderrocat per son germà Lebeï Dapha que es va independitzar d'Atjeh, situació confirmada de iure el 1874.

## Banderes

* La bandera reial era quadrada, de color negre amb una banda blanca a la part del pal ocupant més o menys un 20% de la llargada; a la part negra una espasa o kleewang amb la punta cap al vol, sobre la qual un disc, totes les càrregues en blanc.
* La bandera del príncep hereu era rectangular negre amb dues espases (kleewangs) creuades i sobre elles un petit disc, tot en blanc; sobre la bandera una flàmula negre.
* El pavelló de guerra era quadrada negre amb un disc blanc descentrat cap a la part del pal.
* Bandera rectangular negre amb una kleewang blanca horitzontal, amb el puny prop de la part del pal, sobre la qual un disc blanc just damunt del puny, d'ús indeterminat.
John Mc Meekin assenyala també una altra bandera d'ús desconegut, probablement bandera reial des de 1874:
* Bandera rectangular de color blau amb una banda vertical blanca a la part del pal (ocupant aproximadament una vuitena part de la llargada); al mig de la part blava una espasa blanca (punta cap al vol) sobre la qual un disc també blanc.
Després del 1874 els holandesos van permetre l'ús d'una bandera d'estat de color blau amb l'espasa blanca (punta cal al vol) situada prop de la part del pal, i sobre la qual un disc blanc de mesura considerable. Aquesta bandera havia de ser hissada sota la bandera holandesa.

## Referències

* A. Flicher, Les Etats princiers des Indes néerlandaises, Dreux 2009
# Calisay

Calisay és un licor estomacal d'herbes aromàtiques la fórmula del qual sembla provenir d'un monestir de Bohèmia, posteriorment fabricat a Blanes (la Selva) i a partir del 1896 a Arenys de Mar per la família Mollfulleda a la Factoria Calisay, establert en un antic molí fariner del segle xvi.
A la dècada del 1980, la fórmula va passar a mans de Rumasa, que va continuar elaborant el licor a Arenys de Mar. A finals dels vuitanta, quan Rumasa va ser expropiada per ordre del Ministre d'Economia i Hisenda del Govern Espanyol, la marca va passar a mans de l'empresari Pedro Rovira, que en va traslladar la producció a Móra la Nova. Des de principi del segle xxi la marca pertany a les «Bodegas Garvey» dins del grup madrileny Grupo Emperador.
En plena decadència de la indústria licorera catalana, l'edifici Calisay ha passat a titularitat municipal i l'Ajuntament d'Arenys de Mar l'ha reconvertit en un centre cultural.
En l'actualitat les ampolles històriques de Calisay i dels licors Mollfulleda en general són objectes de col·lecció. Entre els col·leccionistes és especialment valorada la petaca de tap de suro, de la qual se'n conserven molt pocs exemplars.

## Referències

* ↑ «La 91.2 amb cert 'aroma' de Calisay». Vilaweb, 22-04-2003 [Consulta: 18 agost 2011].
* ↑ Zurdo, David; Gutiérrez, Ángel. El libro de los licores de España (en castellà). Teiá: Ediciones Robinbook, 2004, p. 70. ISBN 84-96054-12-8.

## Enllaços externs

* «Calisay». www.licorea.com.
# NGC 4683

NGC 4683 és una galàxia lenticular barrada situada a uns 170 milions d'anys llum de distància a la constel·lació de Centaure. Va ser descoberta per l'astrònom John Herschel el 8 de juny de 1834. NGC 4683 és un membre del cúmul de Centaure.

## Referències

* ↑ «The surface photometry catalogue of the ESO-Uppsala galaxies». The Messenger, 1989, pàg. 31-34.
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* ↑ Afirmat a: SIMBAD.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.
* ↑ «Your NED Search Results». ned.ipac.caltech.edu. [Consulta: 8 abril 2018].
* ↑ «Revised NGC Data for NGC 4683». spider.seds.org. [Consulta: 8 abril 2018].
* ↑ «New General Catalog Objects: NGC 4650 - 4699» (en anglès). cseligman.com. [Consulta: 5 abril 2018].
* ↑ Jerjen, H.; Dressler, A. (en anglès) Astronomy and Astrophysics Supplement Series, 124, 1, 01-07-1997, pàg. 1–12. Bibcode: 1997A&AS..124....1J. DOI: 10.1051/aas:1997355. ISSN: 0365-0138 [Consulta: free].
* ↑ O'Meara, Stephen James. Deep-Sky Companions: Southern Gems. Cambridge University Press, 2013-04-08, p. 222. ISBN 978-1-139-85154-1.

## Enllaços externs

* NGC 4683 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# Muruzabal

Muruzabal (en basc, oficialment en castellà Muruzábal) és un municipi de Navarra, a la comarca de Puente la Reina, dins la merindad de Pamplona. Limita al nord amb Uterga, a l'oest amb Obanos, al sud amb Eneritz i a l'est amb Adiós,

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 212 | 214 | 239 | 249 | 256 | 279 | 282 | 293 | 296 | 304 | 304 |
| Fonts: Muruzabal i Institut d'Estadística de Navarra |||||||||||
# Tossal de Caners

El Tossal de Caners és una muntanya de 1.942,5 metres d'altitud situada al límit dels termes municipals de Cabó, de l'Alt Urgell, i Conca de Dalt (antic terme d'Hortoneda de la Conca), del Pallars Jussà. És, per tant, també termenal entre les dues comarques esmentades. Està situat al sud-est del Tossal Negre (Conca de Dalt).
# Campton (Nou Hampshire)

Campton és una població dels Estats Units a l'estat de Nou Hampshire. Segons el cens del 2000 tenia 2.719 habitants.

## Demografia

Segons el cens del 2000, Campton tenia 2.719 habitants, 1.128 habitatges, i 759 famílies. La densitat de població era de 20,2 habitants per km².
Dels 1.128 habitatges en un 30,2% hi vivien nens de menys de 18 anys, en un 54,8% hi vivien parelles casades, en un 8,2% dones solteres, i en un 32,7% no eren unitats familiars. En el 25% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,89.
Per edats la població es repartia de la següent manera: un 23,8% tenia menys de 18 anys, un 7,2% entre 18 i 24, un 30% entre 25 i 44, un 27% de 45 a 60 i un 11,9% 65 anys o més.
L'edat mediana era de 39 anys. Per cada 100 dones de 18 o més anys hi havia 100,1 homes.
La renda mediana per habitatge era de 39.213$ i la renda mediana per família de 46.492$. Els homes tenien una renda mediana de 30.640$ mentre que les dones 24.688$. La renda per capita de la població era de 20.189$. Entorn del 5,8% de les famílies i el 8,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Campton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Campton». American Fact Finder. Oficina del Cens dels Estats Units, 12-01-2010.